Каролина Павлова
Серенада

Превод от руски: Василка Хинкова, —

chitanka.info

За мен си всичко, мила,

най-скъпо на света,

любов си ти, и сила —

спокойно спи в нощта!

Любов си ти, и сила,

и участ, и звезда,

света ми осветила —

спокойно спи в нощта!

Света ми осветила,

лелеяна мечта,

съдбата озарила —

спокойно спи в нощта!

Съдбата озарила,

съгряла младостта

и радост ми дарила —

спокойно спи в нощта!

И радост ми дарила —

единствена в света,

зора над мен зорила —

спокойно спи в нощта!

Зора над мен зорила,

свети ми в радостта,

и в бурята извила —

спокойно спи в нощта!

И в бурята извила

сред мрака без звезда,

платно за мен си, мила —

спокойно спи в нощта!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.